**Лиската** (науч. *Fulica atra*) е птица од семејството блатни кокошки. Ја има и во Македонија.

Распространетост
----------------

Лиската живее во целиот Стар Свет крај слатките води. Се размножува во Европа, Азија, Австралија и Африка. Во последно време, видот се проширил и во Нов Зеланд. Во поблагите региони лиската е постојан жител, а од постудените се сели во јужна и западна Азија зиме кога водите замрзнуваат.

Опис
----

|  |  |
| --- | --- |
|  | 
Огласување на лиската

---

 |
| *Проблеми со пуштањето? Помош.* |

Лиската е долга 32-42 см и тежи од 585 до 11000 грама. Претежно е црна со голем бел штит на лицето. Бидејќи е вид што плива, цврстите прсти се делумно поврзани со ципи. Младенчињата се посветли од возрасните, имаат белкави гради и им недостасува фацијалниот штит. Прејето на возрасни им се развива на 3-4 месечна возраст, а белиот фацијален штит на едногодишна возраст.
Ова е бучна птица која создава различни повторливи звуци на прпорење, експлозивни или трубачки повици, често ноќе.

Поведение
---------

Родители со пилиња
Лиската е многу помалку таинствена од другите блатни кокошки и може да се види како плива во отворени води или оди низ тревни површини. Таа е агресивна и многу територијална за време на сезоната на парење и тогаш обата родитела ја бранат територијата. Вон сезоната на парење може да формира големо јато, можно заради избегнување на потенцијалните грабливци.
Не сака да лета, и кога полетува, всушност трча по површината на водата со многу прскање. Истото го прави, всушност без вистинско летање кога патува на кратки растојанија, потскокнува и поттрчнува по површината. Нејзиниот слаб лет не ветува дека може да прелета поголеми растојанија, но сепак, таа е во состојба да се сели и да прелета изненадувачки долги растојанија, претежно ноќе. Тогаш главата ѝ оди лево-десно, како кога плива и прави скокови и нурнувања при летот.

### Размножување

Гнездото го гради од трски и треви, како и од парчиња од пластика и хартија и го сместува на работ од крајбрежјето или на подводни плотови кои излегуваат од водата. Обично несат повеќе од 10 јајца, понекогаш два-трипати во сезона. Само неколку од младите преживуваат. Тие се чест плен на чапјите и галебите.

Лиските можат да бидат многу сурови кон своите пилиња кога има недостаток од храна. Тие ќе ги удираат пилињата што молат за храна и ќе го прават тоа додека не престанат и не умрат од глад. Ако молењето продолжува, тие можат да го удираат пилето додека не го убијат.

### Исхрана

Лиските се сештојади, и се исхрануваат со голем спектар на мали живи пленови вклучувајќи ги и јајцата на другите водни птици. Јадат алги, растенија, семиња и овошје. Покажува разни варијанти и техники на лов и исхрана и на земја и во вода. Се храни и од површината, но и нурка во потрага по храна.

Статус
------

За овие птици важи Договорот за заштита на африканско-евроазиските миграторни водни птици.

Галерија
--------

* Гнездење во ШвајцаријаГнездење во Швајцарија
* Пиле во АвстралијаПиле во Австралија
* Родителите ги хранат пилињатаРодителите ги хранат пилињата
* Возрасни лискиВозрасни лиски
* Јато лиски во ИндијаЈато лиски во Индија
* Во парк во ХоландијаВо парк во Холандија
* Возрасен со пар младенчињаВозрасен со пар младенчиња

Наводи
------

1. ↑  BirdLife International (2012). „*Fulica atra*". *IUCN Red List. Version 2012.1*. International Union for Conservation of Nature. Посетено на 16 July 2012.
2. ↑  Condon, H. T. (1975) *Checklist of the Birds of Australia: Non-Passerines* Royal Australasian Ornithologists Union, **57**:311
3. ↑  Cave,A.J.; J.Visser; A.C. Perdeck. (1989). "Size and quality of the Coot (Fulica atra) territory in relation to age of its tenants and neighbours". *Ardea* **77**: 87 - 97
4. ↑  van den Hout PJ (2006) "Dense foraging flotillas of Eurasian coots *Fulica atra* explained by predation by Ganges soft-shell turtle *Aspideretus gangeticus*?". *Ardea* **94** (2): 271-274
5. ↑  Attenborough, David (1998 Episode 9, 12 mins ff.). *The Life of Birds*. Princeton: Princeton University Press. ISBN 978-0-691-01633-7. Проверете ги датумските вредности во: `|year=` (help)
6. ↑  Martin R. Perrow, J. Hans Schutten, John R. Howes, Tim Holzer, F. Jane Madgwick and Adrian J. D. Jowitt (1997) "Interactions between coot (*Fulica atra*) and submerged macrophytes: the role of birds in the restoration process". *Hydrobiologia* **342/343**: 241–255 doi:10.1023/A:1017007911190
7. ↑  Brigitte J. Bakker and Robin A. Fordham (1993) "Diving behaviour of the Australian Coot in a New Zealand lake Архивирано на 27 јануари 2009 г.". *Notornis* **40** (2): 131–136

Надоврешни врски
----------------

|  |  |
| --- | --- |
| Ризница | „Лиска" на Ризницата ? |

|  |  |
| --- | --- |
|  | „Fulica atra" на Викивидовите ? |

* Eurasian Coot videos, photos & sounds Архивирано на 5 јуни 2013 г. on the Internet Bird Collection
* Ageing and sexing (PDF; 1.8 MB) by Javier Blasco-Zumeta & Gerd-Michael Heinze Архивирано на 12 ноември 2013 г.